Here is a page extracted from Wikipedia that may contain CSS, HTML, and a lot of unformatted text.

Title: Locucions adverbials cuantitativas en aragonés
Content: As locucions adverbials cuantitativas en aragonés fan a mesma función que un adverbio de cuantidat, diferenciando-sen d'estos por tener unas cuantas palabras en cuenta d'una.

Son locucions adverbials cuantitativas en aragonés: a caramuello, a muntons, buena cosa, ni un sacre, una miqueta, una ripa/a ripas, un rebanyo, un trapacil.

Ni un sacre 
En aragonés ni un sacre se siente sobre tot en a zona centro-oriental, pero estió cheneral en aragonés porque tamién se documenta en ansotano y entre os residuos d'aragonés d'Alcubierre, y habría feito part de l'aragonés monegrín, que yera pareixito a l'aragonés d'o Semontano de Balbastro.
No'n hemos cohido ni un sacre.No dehó ni un sacre.
No hem minchau ni un sacre.
No han feto un sacre.

Xavier Tomás Arias en o suyo libro sobre l'aragonés d'o Viello Sobrarbe considera que deriva d'o latín SACRUM por decir-se no he entender ni un sacre y poder-se remontar a cuan se feba misa en latín.

Manimenos Joaquim Martí Mestre se troba en valenciano a palabra sacre con o significato de persona astura y de poca confianza y a locución adverbial ni un sacre en no portar ni un sacre u no tenir ni un sacre pa dicir no levar u no tener pon de diners, a l'igual que en asturiano nun tener un sacre. Tamién s'ha visto que sacre existiba en a chirga de chermanía castellana con o significato de tramposo. Seguntes Joan Coromines toz estos significatos metaforicos provienen d'a denominación d'o falcón sacre (Falco cherrug), que se lo miraban con poca estima.

Referencias

Bibliografía 
  Chabier Tomás Arias: El aragonés del Biello Sobrarbe. Instituto de Estudios Altoaragoneses (1999).
  Chabier Lozano Sierra: Aspectos Lingüisticos de Tella. Aragonés de Sobrarbe (Huesca). Gara d'Edizions - Prensas Universitarias de Zaragoza - Institución Fernando el Católico. 2010.

Cuantitativas
Locucions cuantitativas